CELEX: C2005/057/62
Language: sk
Date: 2005-03-05 00:00:00
Title: Vec T-502/04: Žaloba podaná dňa 24. decembra 2004: Stéphane Lopparelli proti Komisii Európskych spoločenstiev

5.3.2005   
            
            
               SK
            
            
               Úradný vestník Európskej únie
            
            
               C 57/36
            
         Žaloba podaná dňa 24. decembra 2004: Stéphane Lopparelli proti Komisii Európskych spoločenstiev
   (Vec T-502/04)
   (2005/C 57/62)
   Jazyk konania: francúzština
   Stéphane Lopparelli, bydliskom v Bruseli, v zastúpení: Sébastien Orlandi, Albert Coolen, Jean-Noël Louis a Etienne Marchal, advokáti, ktorí si zvolili adresu na doručovanie v Luxemburgu, podal 24. decembra 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               —
            
            
               zrušil rozhodnutie o pridelení prednostných bodov žalobcovi za hodnotené obdobie 2003, ako aj rozhodnutie nezapísať jeho meno na zoznam úradníkov povýšených do platovej triedy A5 za to isté obdobie,
            
         
               —
            
            
               zaviazal žalovanú nahradiť trovy konania.
            
         Žalobné dôvody a hlavné tvrdenia
   Na podporu svojej žaloby žalobca v prvom rade uvádza porušenie článkov 5, 7, 26, 43 a 45 Služobného poriadku, ako aj porušenie princípu spočívajúceho v tom, že platová trieda zodpovedá pracovnému miestu, a princípu kariérneho postupu. V druhom rade žalobca uvádza, že nedošlo k žiadnemu porovnávaciemu skúmaniu zásluh všetkých úradníkov tej istej platovej triedy založenému na rovnosti, čím boli porušené články 5, 7, 43 a 45 Služobného poriadku a princíp kariérneho postupu.